Dotácie z Fondu na podporu umenia 2021 - Mestská knižnica
Naša mestská knižnica pre skvalitnenie a doplnenie knižného fondu využíva aj finančné dotácie Fondu na podporu umenia. Aj v roku 2021 sme získali 1500,00 € na nákup novej slovenskej a svetovej oddychovej a náučnej literatúry pre svojich čitateľov. Za získanú dotáciu sme zakúpili 136 nových knižných titulov a predplatili si časopisy Epocha a Krásy Slovenska. Nové knižné tituly sme knihovnícky spracovali a tvoria súčasť on-line katalógu knižnice, ktorý nájdete na webovej stránke mesta. Aj v budúcnosti chceme využívať dotačné programy z FPU na skvalitnenie našej práce. Tešíme sa na nové výzvy a samozrejme aj na Vašu návštevu našej mestskej knižnice.